langt frem over Fjerens Midte, 13 (Ivigtut) hvide med omtrent Halvdelen 
sort, 14 (Holstenborg, helt sort) helt sorte, 15 (Møen) hvide med nedre Halvdel 
sort, 16 (Færøerne) ligeledes. 
Tejsten findes som almindelig ynglende langs baade Vest-, 
Nord- og Østkyst. Den er Standfugl, for såa vidt Isen ikke 
driver den bort; selv ved Nordkysten kan den sees om Vinteren, 
naar der er aabent Vand, og paa Fjordene i Syd-Grønland bliver 
den, saa længe der kun er aabne Vaager. Den opholder sig 
mest påa Havet nær Land, ikke ude påa det åabne Hav. Føden 
er mest Smaafiske, især Unger af Ulke, Lodder og Torsk, 
Krebsdyr og tildels Skaldyr. I Klippespalter i stejle Fjeldvægge 
eller i Huller mellem løse Stene lægger den sine Æg, i Selskab 
med andre af samme Art og oftest ogsaa i Selskab med andre 
Arter; Rederne pleje at findes forholdvis lavt paa Fjeldvæggene 
eller ved deres Fod. Æg ere fundne frå 10de Juni til 25de Juli. 
Ved Nanortalik saa Vahl den overvintrende 1828—29, som 
meddelt i Haandskrift. 
Ved Julianehaab fandt Bruun den i Sommeren 1894 meget 
almindelig baade i Fjordene og ved Kysten, undertiden liggende 
enkeltvis eller parvis ved Land, ofte samlet i større Tal udfor Yngle- 
stederne. Tre Ynglepladser fandtes ved Kangerdluarsuk, Nord for 
Julianehaab, og en i Tunugdliarfik-Fjord, hvor Tejster ynglede alene 
i stor Mængde; ved Sermitsialik, NV. for Julianehaab, rugede de i 
Selskab med Maager; Grønlænderne opgav henimod 30 Ynglepladser 
i Igaliko-, Tunugdliarfik- og Sermilik-Fjord.  Ynglestederne vare 
stejle Klipper ved Vandet, gjennemfurede af dybe Revner.  Udfløjne 
Unger saaes første Gang den August. Om Vinteren skulde Tejsterne 
findes flokkevis i Fjordene og holde sig til Iskanten. 
Mellem Julianehaab og Ivigtut saa Bruun i 1894 mange flokkevis, 
flest paa Øerne Syd for Sanerut. Grønlænderne sagde, at der var 
Ynglepladser langs hele Strækningen. — Paa en af Kitsigsut-Øerne 
nævnes Arten af Giesecke, under 20de Juni 1806, som ynglende i 
stor Mængde i Klippespalter. 
Ved Ivigtut fandt Hagerup den i 1886—88 almindelig Aaret 
rundt. Selskaber paa fra 2 til 30 Par ynglede i de stejle Klipper 
langs Fjorden. — I 1890—1891 fandt ogsaa Helms den almindelig 
Sommer og Vinter og ynglende flere Steder ved Fjorden; dog blev 
den ikke set fra Midten af September til 29de Oktober 1890; siden 
